**ტენდერი - საწვავის შესყიდვაზე**

თარიღი: 20 აპრილი 2022

განფასების ფორმა - დანართი №1

WWF-ის პოლიტიკა თაღლითობისა და კორუფციული ქმედებების პრევენციისა და გამოძიების შესახებ - დანართი №2

# ტენდერი საწვავის შესყიდვაზე

სარჩევი

[**ტენდერი საწვავის შესყიდვაზე** 1](#_Toc101367589)

[1) შესავალი 2](#_Toc101367590)

[2) ზოგადი პირობები 2](#_Toc101367591)

[**3)** სატენდერო წინადადების წარდგენა 3](#_Toc101367592)

[4) კომუნიკაცია და ინფორმაციის მოთხოვნა 3](#_Toc101367593)

[5) სატენდერო წინადადების ფორმატი 3](#_Toc101367594)

[6) ხელშეკრულების გაფორმება 4](#_Toc101367595)

[7) საწვავის ხარისხის კონტროლი 4](#_Toc101367596)

[8) შეფასების პროცესი 4](#_Toc101367597)

[9) დამატება ცვლილება 4](#_Toc101367598)

[10) დოკუმენტაცია და კონფიდენციალურობა 4](#_Toc101367599)

[11) დამატებითი მოთხოვნები 5](#_Toc101367600)

# შესავალი

[**ბუნების დაცვის მსოფლიო ფონდი**](http://jobs.ge/client/wwf/)**ს კავკასიის პროგრამ ოფისი(WWF Caucasus Programme Office)** (ს/კ 203845964) (შემდგომში “დამკვეთი”) აცხადებს კონკურსს სატენდერო წინადადებების მისაღებად (შემდგომში „სატენდერო წინადადება”) ტენდერში მონაწილეებისგან (შემდგომში “პრეტენდენტი ”) საწვავის შესყიდვაზე.

# ზოგადი პირობები

1) ტენდერში მონაწილე კომპანიამ უნდა წარმოადგინოს წინადადება წინამდებარე სატენდერო წესებით განსაზღვრული პირობების მიხედვით.

2) დამკვეთი უფლებამოსილი მიიღოს ან უარყოს ნებისმიერი „სატენდერო წინდადება“, განახორციელოს დაკვეთის განთავსება ნაწილობრივ ან სრულად, წინამდებარე დოკუმენტის მომსახურების მოცულობის განფასების მიხედვით.

3) დამკვეთი უფლებამოსილია აწარმოოს პრეტენდენტებთან დამატებითი კომუნიკაცია დაზუსტების მიზნით. დამკვეთი არ არის ვალდებული გაუზიაროს სხვა მონაწილეებს, რომელიმე კონკრეტული პრეტენდენტისგან მიღებული მონაცემები. ნებისმიერი დამატებითი ინფორმაციის გაზიარება, რომელიც საჭიროა წინადადების მოსამზადებლად დამკვეთის მხრიდან განხორციელდება ყველა პრეტენდენტის მიმართ ერთდროულად.

4) დამკვეთის მხრიდან სატენდერო წინადადების შერჩევა განპირობებული იქნება გამოცდილების, კვალიფიკაციის, ხარისხის, საფასურის ან შემოთავაზებული კორპორატიული პირობების ან სხვა რომელიმე კრიტერიუმის საფუძველზე და არა მხოლოდ ყველაზე დაბალი ფასის მიხედვით.

5) კომერციული წინადადებიდან გამომდინარე დამკვეთი უფლებამოსილია მოახდინოს გარკვეული მასალების შეცვლა/ჩანაცვლება ან ამოღება წინასწარ განსაზღვრული ჩამონათვალიდან. დამკვეთი ასევე, უფლებამოსილია აწარმოოს მოლაპარაკება ტენდერში მონაწილესთან მისი მოთხოვნების სრული შესაბამისობის მისაღწევად.

6) ტენდერის დასრულების თარიღის გასვლის შემდეგ, დამკვეთი არაა ვალდებული მიღებულ სატენდერო წინადადებაზე აწარმოოს მოლაპარაკება ან განათავსოს დაკვეთა, ასეთი წინადადების წარმდგენ პრეტენდენტთან.

7) იმ შემთხვევაში, თუ წარმატებული პრეტენდენტი ვერ შეძლებს სატენდერო წინადადებაში წარმოდგენილი პირობების დაცვას, დამკვეთი უფლებამოსილია გაუქმოს დაკვეთა/კონტრაქტი შერჩეულ მონაწილესთან საჯარიმო სანქციების გარეშე დამკვეთის მიმართ, და გადასცეს დაკვეთა სხვა პრეტენდენტს ან გაუქმოს ტენდერი.

8) სატენდერო წინადადება არ წარმოადგენს დაკვეთის შეთანხმებას ან ოფიციალური შეკვეთის ფორმას, პრეტენდენტის მიერ წინადადების წარდგენა ნებაყოფლობითია.

9) სატენდერო წინადადების წარდგენით პრეტენდენტი ადასტურებს, რომ ის გაეცნო ტენდერის ყველა მოთხოვნას და ვალდებულია დაიცვას ყველა ეს პირობა, დამკვეთის მხრიდან სატენდერო წინადადების მიღების შემთხვევაში. სატენდერო წინადადების მომზადებასთან და წარდგენასთან დაკავშირებული ყველა ხარჯი ეკისრება პრეტენდენტს, მიუხედავად იმისა, რომ მიღებული იქნება ეს წინადადება თუ არა დამკვეთის მხრიდან.

10) სატენდერო წინადადება ხელმოწერილი უნდა იქნას უფლებამოსილი პირის მიერ. წინადადებაში დაფიქსირებული უნდა იქნას საკონტაქტო პირი, რომელიც უფლებამოსილი იქნება მოლაპარაკებების წარმოებაზე ტენდერში მონაწილის მხრიდან.

11) ტენდერში მონაწილე ვალდებულია გაეცნოს WWF-ის პოლიტიკას თაღლითობისა და კორუფციული ქმედებების პრევენციისა და გამოძიების შესახებ (დანართი № 2).

# სატენდერო წინადადების წარდგენა

* 1. სატენდერო წინადადება წარდგენილი უნდა იქნას წინამდებარე მოთხოვნის გათვალისწინებით:

სატენდერო წინადადების წარდგენის (გაგზავნის) ბოლო ვადაა: 2022 წლის 06 მაისი 18:00 საათი. წინადადებები გაგზავნილი უნდა იქნას შემდეგ ელ. ფოსტაზე: procurement@wwfcaucasus.org

# კომუნიკაცია და ინფორმაციის მოთხოვნა

* 1. ნებისმიერი კომუნიკაცია და ინფორმაციის მოთხოვნა ტენდერთან დაკავშირებით გაგზავნილი უნდა იქნეს წერილობით, შემდეგ ელ.ფოსტაზე:

dbichelashvili@wwfcaucasus.org - დიანა ბიჩელაშვილი, რეგიონალური შესყიდვების ოფიცერი

ყველა კითხვა გაგზავნილ უნდა იქნას ტენდერის დასრულების ვადის ამოწურვამდე 2 (ორი) სამუშაო დღით ადრე, წინააღმდეგ შემთხვევაში, დამკვეთი უფლებამოსილია არ გასცეს პასუხი მონაწილეებს.

* 1. ნებისმიერ ინფორმაცია/პასუხი გაეგზავნება ყველა პრეტენდენტს წერილობით ელ.ფოსტით. ტენდერის დასრულების თარიღის შემდგომ ინფორმაციის მოთხოვნაზე პასუხი არ გაიგზავნება.
	2. სატენდერო წინადადება ძალაში უნდა იყოს 45 (ორმოცდახუთი) კალენდარული დღის ვადაში.

# სატენდერო წინადადების ფორმატი

პრეტენდენტების მიერ წარდგენილი სატენდერო წინადადება ჩამოყალიბებული უნდა იყოს შემდეგი ფორმატით:

1. ზოგადი ინფორმაცია კომპანიის შესახებ;
2. ინფორმაცია მატერიალურ-ტექნიკური ბაზის შესახებ: გასამართი სადგურების ლოკაციები და რაოდენობა საქართველოს მასშტაბით; სამრეცხაო სადგურები რაოდენობა და ლოკაციები საქართველოს მასშტაბით;
3. ინფორმაცია და ზოგადი აღწერა ტალონებით და პლასტიკური ბარათებით მომსახურების შესახებ პროგრამული მომსახურების შესახებ; ტენდერში გამარჯვებულმა უნდა მოახდინოს ბარათების უსასყიდლოდ დამზადება და დამკვეთისთის გადაცემა;
4. ინფორმაცია და ზოგადი აღწერა პროგრამული მომსახურების შესახებ; რომლის ონლაინ მართვის მოდულიც ხელმისაწვდომი იქნება დამკვეთისთვის (შეკვეთების განსათავსებლად და საწვავის მოხმარების მონიტორინგისთვის);
5. ბოლო 6 თვის განმავლობაში საშუალო გამოცხადებული ფასი თვეების მიხედვით ჩაშლილად თითოეულ შემოთავაზებული საწვავის ტიპზე;
6. საწვავის სერტიფიკატები შემოთავაზებული საწვავის ტიპების მიხედვით.
7. **კომერციული წინდადება:** ტენდერში მონაწილემ უნდა წარმოადგინოს ფასდაკლების ოდენობა ლარში მის ქსელში არსებულ ერთეულის ფასთან მიმართებაში დანართი №-ის მიხედვით.
8. **ანგარიშსწორება** განხორციელდება კონსიგნაციის წესით, უნაღდო ანგარიშსწორებით საქონლის მიწოდებიდან და შესაბამისი მიღება-ჩაბარების აქტის გაფორმებიდან ან/და სასაქონლო ზედნადების დადასტურებიდან 10 (ათი) კალენდარული დღის განმავლობაში.

# ხელშეკრულების გაფორმება

დამკვეთი უფლებამოსილია გააფორმოს ჩარჩო ხელშეკრულება 1 (ერთი) წლით. საწვავის შესყიდვა განხორციელდება მოთხოვნის მიხედვით ეტაპობრივად 1 (ერთი) წლის განმავლობაში.

# საწვავის ხარისხის კონტროლი

დამკვეთი უფლებამოსილია საწვავის ხარისხის დადგენილი სტანდარტებთან შესაბამისობის განსაზღვრის მიზნით მომწოდებელს მოსთხოვოს საკუთარი ხარჯებით, ხელშეკრულების მოქმედების პერიოდში წელიწადში ორჯერ ჩაატაროს გეგმიური ექსპერტიზა სსიპ ლევან სამხარაულის სახელობის სასამართლო ექსპერტიზის ეროვნული ბიუროში ან რომელიმე საერთაშორისო აღიარების მქონე ორგანიზაციაში (მაგ. TUV, SGS და სხვ).ექსპერტიზის ჩატარების ან საჭირო ნიმუშის აღების ადგილსა და დროს განსაზღვრავს დამკვეთს წარმომადგენელი და გონივრული ვადით ადრე აცნობებს მომწოდებელს.

თუ დამკვეთი დაასაბუთებს მის ეჭვს ავტომანქანის დაზიანების ფაქტსა და საწვავის ხარისხის შესაძლო მიზეზობრივ კავშირს, მაშინ დამკვეთი უფლებამოსილია მოსთხოვოს მომწოდებელს საკუთარი ხარჯებით უზრუნველყოს ექსპერტიზის ჩატარება მის მიერ განსაზღვრულ პარამეტრებზე.

# შეფასების პროცესი

სატენდერო წინადადების შეფასების პროცესში, სატენდერო კომიტეტი შეაფასებს:

* კომპანიის გამოცდილებას და შემოთავაზებული პროდუქციის ხარისხს
* წარმოდგენილი განაცხადის სრულფასოვნებას;
* ფასს ქსელში და შემოთავაზებულ ფასდაკლებას;
* ტექნიკურ ბაზას (სადგურების რაოდენობა და ლოკაციები)

შეფასების პირველი ეტაპის შემდგომ, შესაძლებელია განხორციელდეს კომუნიკაცია ტენდერში მონაწილეებთან დამატებითი დაზუსტებების მიზნით.

# დამატება ცვლილება

დამკვეთის მხრიდან სატენდერო მოთხოვნის ნებისმიერი ცვლილება ან დამატებითი ინფორმაცია გაიგზავნება წერილობით ელ. ფოსტის საშუალებით ყველა პრეტენდენტთან. ტენდერში მონაწილემ თავის მხრივ უნდა დაადასტუროს ინფორმაციის მიღება. იმ შემთხვევაში. თუ დამატებითი ცვლილების ან ინფორმაციის გათვალისწინება არ მოხდება სატენდერო წინადადებაში, დამკვეთი უფლებამოსილია არ მიიღოს ასეთი სატენდერო წინადადება.

# დოკუმენტაცია და კონფიდენციალურობა

ყველა დოკუმენტაცია, რომელიც მომზადდება მიმდინარე ტენდერით გათვალისწინებული მოთხოვნის ფარგლებში წარმოადგენს დამკვეთის საკუთრებას. მათი გამოყენება, შეცვლა ან მესამე მხარისთვის გადაცემა დამკვეთის თანხმობის გარეშე დაუშვებელია.

მიმდინარე ტენდერის და მომსახურების განხორციელების პროცესში გამოყენებული ყველა დოკუმენტაცია და გაცემული ინფორმაცია არის კონფიდენციალური.

# დამატებითი მოთხოვნები

ტენდერში მონაწილემ უნდა წარმოადგინოს ინფორმაცია და ქვემო ჩამოთვლილი დოკუმენტაცია **დამატებითი მოთხოვნის საფუძველზე:**

* განახლებული ამონაწერი საჯარო რეესტრიდან;
* დამადასტურებელი ცნობები შესაბამისი სამსახურებიდან (საჯარო რეესტრიდან და შემოსავლების სამსახურიდან):
* არ მიმდინარეობს კომპანიის რეორგანიზაცია ან ლიკვიდაცია;
* კომპანიის მიმართ არ მიმდინარეობს გაკოტრების ან სანაციის საქმის წარმოება;
* კომპანიას არ გააჩნია ბიუჯეტის მიმართ დავალიანება;
* იურიდიული პირის ქონება არ არის დატვირთული საგადასახადო გირავნობით/იპოთეკით/ ან/და არ ადევს ყადაღა/საჯარო სამართლებრივი შეზღუდვა;
* ცნობა მომსახურე ბანკიდან ანგარიშზე ყადაღის/საინკასო დავალების არ არსებობის შესახებ;

**დანართი № 1**

|  |  |  |  |  |
| --- | --- | --- | --- | --- |
| საწვავის ტიპი  | საორიენტაციო რაოდენობა ლიტრ | ფასდაკლების ოდენობა ლიტრზე (ლარი) | წარმოშობის ქვეყანა | პროდუქტის მახასიათებლები /სტანდარტი |
| ეკო დიზელი | 2 200  |  |  |  |
| ეკო პრემიუმი | 5 400 |  |  |  |
| ევრო რეგულარი |  300  |  |  |  |
|  |

 ავტომობილების რეცხვა (ჯიპი) – 100 ცალი ტალონი